Eddie Prinsloo en sy span gee die pas aan | Netwerk24
Deur Hannes Engelbrecht, Bloemfontein 21 Maart 2018 00:00
Charles Smith en fotograaf Mlungisi Louw se "As 'n plaaswerker 'n boer word" (VB, 17.03) is voorwaar 'n uitknipartikel gevul met wysheid, insig en dankbaarheid.
Dit wys dat verandering gedurig en onomkeerbaar plaasvind. Daar is niks wat ons kan doen om dit te voorkom nie – hoe ons dit benader is hoofsaak. Die storie van Eddie Prinsloo van Heuningkrans het menige leser diep geraak. Die foto's het heimwee in die hart gebring na ons familieplaas naby Koffiefontein . . . voetspore wat al toegerank is.
Heuningkrans gee 'n tree die toekoms in met die bemagtiging van sy werkers. Die voorman van 30 jaar word nou 'n boer.